
ประกาศองค์การบริหารส่วนตำบลปากพนังฝั่งตะวันตก
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ
ตำแหน่ง ผู้ช่วยเจ้าหน้าที่พัฒนาชุมชน
**************************************************************************


อาศัยอำนาจตามความในมาตรา  19  ตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  ลงวันที่  26 กรกฎาคม  2547


องค์การบริหารส่วนตำบลปากพนังฝั่งตะวันตก  จึงประกาศรับสมัครบุคคลทั่วไปเพื่อเลือกสรรเป็นพนักงานจ้างขององค์การบริหารส่วนตำบลปากพนังฝั่งตะวันตกดังต่อไปนี้
1. ประเภท  พนักงานจ้างตามภารกิจ  สำหรับตำแหน่งผู้มีคุณวุฒิ ตำแหน่งที่รับสมัคร


1.  ผู้ช่วยเจ้าหน้าที่พัฒนาชุมชน



จำนวน  1  อัตรา

ลักษณะงานที่ปฏิบัติ


สำรวจข้อมูลเบื้องต้นในเขตพัฒนาชุมชนเพื่อจัดทำแผนงานดำเนินการและสนับสนุนให้มีการรวมกลุ่มของประชาชนประเภทต่างๆ แสวงหาผู้นำท้องถิ่นเพื่อช่วยเหลือเป็นผู้นำและเป็นที่ปรึกษากลุ่มในการพัฒนาชุมชน ส่งเสริมประชาชนในท้องถิ่นให้มีความสนใจ ความเข้าใจและความคิดริเริ่มในการพัฒนาชุมชนในท้องถิ่นของตน ร่วมทำงานพัฒนากับประชาชนในท้องถิ่นอย่างใกล้ชิด ให้คำแนะนำและฝึกอบรมประชาชนในท้องถิ่นตามวิธีการและหลักการพัฒนาชุมชนเพื่อเพิ่มผลผลิตและเพิ่มรายได้ต่อครอบครัวในด้านการเกษตรและอุตสาหกรรมในครัวเรือน อำนวยความสะดวกและประสานงานกับหน่วยงานอื่น และงานอื่นๆที่ได้รับมอบหมาย


คุณสมบัติเฉพาะสำหรับตำแหน่ง
1. ประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ ทุกสาขาที่ กพ. กค. หรือ ก.อบต.รับรอง
ระยะเวลาการจ้าง


มีกำหนด  4  ปี

อัตราค่าจ้าง


อัตราเดือนละ                                  5,760.-               บาท  
     ค่าครองชีพชั่วคราว  เดือนละ               2,440.-               บาท 
สิทธิประโยชน์อื่น  เงินประกันสังคม และตามประกาศคณะกรรมการพนักงานส่วนตำบลจังหวัด
นครศรีธรรมราช เรื่องหลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547 กำหนด
2.คุณสมบัติ/...

2. คุณสมบัติของผู้มีสิทธิสมัคร
(1) มีสัญชาติไทย
(2) มีอายุไม่ต่ำกว่า  18  ปีบริบูรณ์  และไม่เกิน  60  ปี
(3) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ
(4) ไม่เป็นผู้ดำรงตำแหน่งข้าราชการการเมือง
(5) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนดสำหรับพนักงานส่วนตำบลดังนี้
(1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(2) วัณโรคในระยะอันตราย
(3) โรคเท้าช้างในระยะที่ปรากฏอาการเป็นที่รังเกียจแก่สังคม
(4) โรคติดยาเสพติดให้โทษ
(5) โรคพิษสุราเรื้อรัง
(6) ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อนตามมาตรฐาน    
     ทั่วไป หลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล  ตาม  
     กฎหมายว่าด้วยระเบียบบริหารงานบุคคลส่วนท้องถิ่น  หรือตามกฎหมายอื่น
(7)  ไม่เป็นผู้บกพร่องในศีลธรรมอันดี  จนเป็นที่รังเกียจของสังคม
(8)  ไม่เป็นกรรมการพรรคการเมือง  หรือเจ้าหน้าที่ในพรรคการเมือง
(9)  ไม่เป็นบุคคลล้มละลาย
(10)  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก  เพราะกระทำความผิดอาญา   
        เว้นแต่เป็นโทษสำหรับความผิดที่ได้กระทำโดยประมาท  หรือความผิดลหุโทษ
(11) ไม่เป็นผู้เคยถูกลงโทษให้ออก  ปลดออก  หรือไล่ออกจากรัฐวิสาหกิจ  หรือหน่วยงานอื่นของรัฐ
(12) ไม่เป็นผู้เคยถูกลงโทษให้ออก หรือปลดออก  เพราะทำผิดวินัยตามมาตรฐานทั่วไป  หลักเกณฑ์และวิธีการปฏิบัติเกี่ยวกับการบริหารงานบุคคลของพนักงานส่วนตำบล  ตามกฎหมายว่าด้วยระเบียบบริหารงานบุคคลส่วนท้องถิ่น  หรือตามกฎหมายอื่น
(13) ไม่เคยเป็นผู้ถูกลงโทษไล่ออก  เพราะกระทำผิดวินัยตามมาตรฐานทั่วไป  หลักเกณฑ์ และวิธีการปฏิบัติเกี่ยวกับการบริหารงานบุคคลของพนักงานส่วนตำบล  ตามกฎหมายว่าด้วยระเบียบบริหารงานบุคคลส่วนท้องถิ่น  หรือตามกฎหมายอื่น
(14) ไม่เป็นผู้เคยกระทำการทุจริตในการสอบเข้ารับราชการ
หมายเหตุ  ผู้ที่ผ่านการเลือกสรรในวันที่ทำสัญญาจ้าง จะต้องไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
3.วัน เวลา/...

3.วัน เวลาและสถานที่รับสมัคร
· กำหนดรับสมัคร ให้ผู้ประสงค์จะสมัคร ขอและยื่นใบสมัครด้วยตนเอง  
ในระหว่างวันที่  8  มีนาคม  2553  จนถึงวันที่  18  มีนาคม  2553  ในวันและเวลาราชการ  ณ  ที่ทำการองค์การบริหารส่วนตำบลปากพนังฝั่งตะวันตก   ผู้สนใจติดต่อสอบถามรายละเอียดเพิ่มเติมได้  ณ  ที่ทำการองค์การบริหารส่วนตำบลปากพนังฝั่งตะวันตก  โทรศัพท์  075 - 370403 
4.ค่าธรรมเนียมในการสมัครสอบ

-  ผู้สมัครสอบต้องเสียค่าธรรมเนียมสมัคร คนละ  100  บาท


     ค่าธรรมเนียมการสมัครสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้าสอบแล้ว
เว้นแต่ มีการยกเลิกการสอบครั้งนั้นทั้งหมด เนื่องจากมีการทุจริตหรือส่อไปในทางทุจริตจึงจ่ายคืนค่าธรรมเนียมการสมัครสอบแก่ผู้สมัครสอบเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้
5.วิธีการสมัครและเอกสารหลักฐานการรับสมัคร  

ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน โดยกรอกรายละเอียดในใบสมัคร ให้ถูกต้องครบถ้วนพร้อมทั้งนำเอกสารฉบับจริง  และสำเนารับรองความถูกต้องอย่างละ  1  ชุด  มายื่นในวันรับสมัคร  โดยหลักฐานที่ต้องยื่นมาดังต่อไปนี้
-   ใบสมัครตามที่ อบต.ปากพนังฝั่งตะวันตกกำหนด
      
     จำนวน  1  ฉบับ
-   สำเนาปริญญาบัตร/ประกาศนียบัตร และสำเนาแสดงผลการเรียนซึ่งระบุว่าเป็นผู้มี
    คุณวุฒิการศึกษาตรงกับตำแหน่งที่สมัคร  โดยจะต้องสำเร็จการศึกษาและได้รับอนุมัติ
    จากผู้มีอำนาจอนุมัติภายในวันปิดรับสมัคร

      
     จำนวน  2  ฉบับ
                    -   ใบรับรองแพทย์ที่แสดงว่าไม่เป็นโรคต้องห้ามตามที่คณะกรรมการกลางพนักงานส่วน 
                        ตำบลกำหนดซึ่งออกไม่เกิน  1  เดือน  นับแต่วันตรวจร่างกาย       จำนวน  1  ฉบับ  
-   รูปถ่ายหน้าตรง ไม่สวมหมวก และไม่ใส่แว่นตาดำ ขนาด 1 นิ้ว ถ่ายครั้งเดียวกันไม่เกิน 
     1ปี และให้ผู้สมัครเขียนชื่อ  - สกุล ไว้ด้านหลังรูปถ่ายทุกรูป         จำนวน  3  รูป  


-   สำเนาบัตรประจำตัวประชาชน  และสำเนาทะเบียนบ้าน อย่างละ    จำนวน  2  ฉบับ
-   สำเนาเอกสารการผ่านการเกณฑ์ทหาร (ถ้ามี)

                 จำนวน  1  ฉบับ
-   หลักฐานอื่น ๆ (ถ้ามี) เช่น หลักฐานการเปลี่ยนชื่อ - สกุล,ใบรับรองการผ่านงาน เป็นต้น
ทั้งนี้ ในสำเนาหลักฐานทุกฉบับให้ผู้สมัครเขียนคำรับรองสำเนาถูกต้องและลงชื่อไว้ด้วย

เงื่อนไขในการรับสมัคร  ผู้สมัครเข้ารับการเลือกสรรจะต้องรับผิดชอบในการตรวจสอบและรับรองตนเองว่า เป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่างๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วนในกรณีที่มีความผิดพลาดอันเกิดจากผู้สมัคร ไม่ว่าด้วยเหตุใดๆ หรือวุฒิการศึกษาไม่ตรงตามคุณวุฒิของตำแหน่งที่สมัครสอบ อันมีผลทำให้ผู้สมัครสอบไม่มีสิทธิสมัครตามประกาศรับสมัครดังกล่าว ให้ถือว่าการรับสมัครและการได้เข้ารับการเลือกสรรครั้งนี้เป็นโมฆะสำหรับผู้นั้น และองค์การบริหารส่วนตำบลปากพนังฝั่งตะวันตกจะไม่คืนค่าธรรมเนียมในการสมัครสอบด้วย

6.ประกาศรายชื่อผู้สมัครที่มีสิทธิสอบแข่งขัน

การประกาศรายชื่อผู้มีสิทธิสอบแข่งขัน  ในวันที่  19 มีนาคม  2553  ณ  ที่ทำการองค์การบริหารส่วนตำบลปากพนังฝั่งตะวันตก
7.กำหนดการ  วัน  และ  เวลาสอบแข่งขัน

1.)  ตำแหน่ง  ผู้ช่วยเจ้าหน้าที่พัฒนาชุมชน
-  จะทำการทดสอบภาคความรู้ความสามารถที่ใช้เฉพาะตำแหน่ง   ในวันที่ 22  มีนาคม  2553      
    เวลา  09.30  น.  -  11.30  น.
-  จะทำการทดสอบภาคเหมาะสมกับตำแหน่ง(สัมภาษณ์)  ในวันที่  22  มีนาคม   2553   
   เวลา  13.30  น.  -  15.30  น.
8.หลักสูตรและวิธีการเลือกสรร


หลักสูตรการสอบแข่งขันแบ่งออกเป็น 2 ภาค คือ


1. ภาคความรู้ความสามารถที่ใช้เฉพาะตำแหน่ง (คะแนนเต็ม 100  คะแนน)


   (ความรู้ทางด้านการพัฒนาชุมชน ,ระเบียบสำนักนายกรัฐมนตรี ว่าด้วยสารบรรณ พ.ศ.       
                        2526 และแก้ไขเพิ่มเติม,การดำเนินการจัดเก็บข้อมูล จปฐ.และข้อมูล กชช.2 ค.,ระเบียบ
                        กระทรวงมหาดไทย ว่าด้วยการจัดทำแผนและประสานแผนพัฒนาขององค์กรปกครอง
                        ส่วนท้องถิ่น พ.ศ.2548, พระราชบัญญัติส่งเสริมการฝึกอาชีพ พ.ศ. 2537  เป็นต้น)


2. ภาคความเหมาะสมกับตำแหน่ง (คะแนนเต็ม 100 คะแนน)


   (ประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติ
                       การศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบ ความรู้ที่ใช้
                       เป็นประโยชน์ในการปฏิบัติงานในหน้าที่ และความรู้ในเรื่องการรักษาความปลอดภัย
                       แห่งชาติ ความสามารถ ท่วงที วาจา อุปนิสัย ความคิดริเริ่มสร้างสรรค์ ปฏิภาณไหวพริบ
                       และบุคลิก  เป็นต้น  จากการสัมภาษณ์)
9.ประกาศรายชื่อผู้ผ่านการเลือกสรร

-  การประกาศรายชื่อผู้ผ่านการเลือกสรร จะประกาศผลการเลือกสรรในวันที่  24  มีนาคม   2553

-  บัญชีรายชื่อผู้ผ่านการเลือกสรร  กำหนดให้มีอายุ  1  ปี  นับแต่วันประกาศผล


จึงประกาศให้ทราบโดยทั่วกัน




ประกาศ  ณ  วันที่   24  เดือน  กุมภาพันธ์   2553
                                                                      สมคิด  พจน์จำเนียร
                               ( นายสมคิด  พจน์จำเนียร )
                               นายกองค์การบริหารส่วนตำบลปากพนังฝั่งตะวันตก
